Bejaarde man in Strand doodgesteek | Netwerk24
Broos het meer tyd ná WB-stryde uitgestel word
Hugo Broos, die nuwe Bafana Bafana-afrigter, gaan meer tyd hê om hom van sake te vergewis nadat Suid-Afrika se twee kwalifiserende wedstryde vir die Wêreldbeker-toernooi in Junie tot September uitgestel is.
Harris mik na 3 toernooie voor Franse Ope
Die Suid-Afrikaanse tennisspeler Lloyd Harris gaan ondanks sy rugbesering probeer hou by sy planne om voor vanjaar se Franse Ope wedstrydskerp op klei te wees.
Powell hou kaarte styf teen bors
Diegene wat gehoop het dat Neil Powell, afrigter van die Blitsbokke, se spankeuses vir die naweek gaan verklap watter spelers in die binnebaan vir die Olimpiese Spele is, sal nog 'n bietjie moet vasbyt.
E-tol: besluit kom (al weer) oor 2 weke
Fikile Mbalula, minister van vervoer, het vir die soveelste keer aangedui dat 'n finale besluit oor die omstrede e-tolstelsel in Gauteng oor twee weke geneem gaan word.
Lae rente help steeds huispryse
Die rekordlae rentekoerse het steeds 'n positiewe impak op die huismark, wys Lightstone se jongste indeks vir residensiële eiendom.
'Koste van virustoetse kan besprekings op vlugte knou'
Lande moet waak teen duur koronavirustoetse wat die besprekings van vliegkaartjies kan ontmoedig.
Bejaarde man in Strand doodgesteek
Deur Maygene de Wee 25 Februarie 2019 17:56
Die huis in die Strand waar Reggie Gordon se lyk Sondag gevind is. Foto: Maygene de Wee
Reggie Gordon (82) se hande en voete was met kabelbinders vasgebind en hy is verskeie kere met een van hul eie messe gesteek.
Die eienaar van die huis waar hy in Enslinstraat in die Strand geloseer het, het Sondag op sy lyk afgekom.
Gordon was alleen by die huis toe hy vermoor is.
Alton de Wet, by wie hy geloseer het, en dié se verloofde, Abigail Meyer, was weg vir die naweek. Toe hulle Sondag omstreeks 16:00 by die huis kom, het hulle op sy lyk afgekom.
Volgens betroubare bronne is daar nie ingebreek nie.
Een bron sê De Wet se wit Isuzu-bakkie met 'n Ceres-registrasienommer, CT 23485, 'n skootrekenaar, juweliersware, kameras en sowat R230 000 wat in die kluis was, is gesteel.
Die geld was glo bedoel vir betaling van diensverskaffers van De Wet se familieonderneming in Ceres.
Die bakkie is glo op verkeerskameras gesien waar dit in die rigting van Grabouw, oor Sir Lowry's-pas ry.
Reggie Gordon (82) is by dié huis in die Strand vermoor. Foto: Maygene de Wee
Die mes waarmee Gordon doodgesteek is, is nog nie gevind nie.
Maandagmiddag was lede van die polisie se forensiese afdeling nog besig om die huis en erf vir leidrade te fynkam.
Een van die polisielede het vir De Wet en Meyer gevra wie rook Peter Stuyvesant-sigarette omdat van die stompies in die huis gevind is.
Daar word vermoed dat Gordon sy moordenaars geken en hulle by die huis ingelaat het.
De Wet is familie van Deon de Wet wat in Mei 2000 in sy huis in Pniel vermoor is.
Deon se vrou, Petrolene de Wet, en haar medebeskuldigde Ivan Benting is in September 2004 onskuldig bevind aan die moord, maar wel skuldig bevind aan sameswering om hom aan te rand en aanranding.
Deon is 18 keer in sy slaapkamer geskiet.
Die man wat deur Benting gehuur is om die moord te pleeg, is in Junie 2001 in 'n vermeende bendeverwante-skietvoorval vermoor.